**Term of Reference (TOR) za Lektora BHS Jezika**

**Pozadina:**

Program Ljetne škole „Klimatske promjene i zagađenje zraka“ će trajati ukupno pet dana i izvodit će se u julu 2024. godine, svaki dan u periodu od 1. do 5. 7. 2024. Godine, u Centru za interdisciplinarne studije – “prof. dr. Zdravko Grebo”. Program je razvijen uz podršku UNICEF-a u Bosni i Hercegovini, te je u planu digitalizacija sadržaja iste, kako bi bio dostupan i drugim polaznicima/polaznicama na digitalnoj platformi.

Da bi se osigurala kontinuirana edukacija i pristup informacijama nakon završetka ljetne škole, planirano je digitaliziranje sadržaja i objavljivanje online kursa na DigiEdu platformu Univerziteta u Sarajevu. Ova platforma će omogućiti polaznicima da pristupe materijalima, predavanjima i resursima koje su dobili tokom ljetne škole, što će im omogućiti da prodube svoje znanje i nastave učenje čak i nakon završetka programa. Digitalizacija će omogućiti široj publici pristup informacijama i resursima o klimatskim promjenama i zagađenju zraka, doprinoseći širenju svijesti i obrazovanju o ovim važnim temama.

**Opis posla:**

Lektor za BHS jezik će pregledati i urediti cjelokupni sadržaj dostavljen od strane predavača na modulima, kako bi se osiguralo da je materijal lingvistički i gramatički ispravan te spreman za postavljanje na platformu.

**Dužnosti i odgovornosti:**

* **Pregled i lektura pisanog materijala:** Temeljita lektura svih tekstualnih materijala kako bi se osigurala jezička preciznost i jasnoća.
* **Korekcija gramatičkih grešaka:** Ispravljanje svih gramatičkih, pravopisnih i stilskih grešaka.
* **Savjetovanje o stilu i tonu:** Davanje preporuka za poboljšanje stila i tona materijala kako bi se osiguralo da je sadržaj adekvatan za ciljnu publiku.

**Kompetencije i potrebne kvalifikacije:**

* **Obrazovanje:** Visoka stručna sprema iz oblasti BHS jezika i/ili književnosti.
* **Iskustvo:** Minimalno 3 godine radnog iskustva na poslovima lekture ili sličnim poslovima.
* **Vještine:** Izvrsne jezičke i komunikacijske vještine, pažnja na detalje.
* **Tehnička Znanja:** Osnovno poznavanje rada na računarima i korištenje alata za uređivanje teksta.

**Proces prijave:**

**Pozivamo zainteresovane kandidate da dostave svoje prijave, uključujući detaljan CV i propratno pismo koje opisuje njihovo relevantno iskustvo i kvalifikacije. Proces selekcije će uključivati evaluaciju dostavljenih materijala i intervjue sa kandidatima koji uđu u uži izbor.**

**Prijave slati na** **aida.salihovic.gusic@cis.unsa.ba**

**Poziv za prijave je otvoren od 11. juna 2024.**

**Sve prijave moraju biti dostavljene do 18. juna 2024. u 16h.**

**Planiran je ukupan angažman od 5 radnih dana.**